**Anunț privind acordarea venitului minim de incluziune (VMI)**

Primăria Comunei Biharia informează cetățenii cu domiciliul legal în Comuna Biharia că, începând cu luna ianuarie 2024, ajutorul social și alocația de susținere a familiei vor fi înlocuite cu **venitul minim de incluziune (VMI).**

**Venitul minim de incluziune (VMI**) reprezintă sprijinul financiar acordat de stat în scopul asigurării nivelului de trai minimal pentru familiile şi persoanele singure aflate în situații de dificultate, precum şi pentru prevenirea riscului sărăciei în rândul copiilor şi stimularea participării acestora în sistemul de educaţie.

VMI este un beneficiu acordat conform prevederilor:
– Legii nr. 196/2016 privind venitul minim de incluziune, cu modificările şi completările ulterioare;
– OUG nr. 114/2022 pentru modificarea și completarea Legii nr. 196/2016 privind VMI;
– H.G. nr. 1154/ 2022 privind normele metodologice de aplicare a prevederilor Legii nr. 196/ 2016 privind venitul minim de incluziune.

Acest beneficiu de asistență socială are două componente și anume:

**1. SPRIJIN PENTRU INCLUZIUNE**
Are drept scop prevenirea și combaterea sărăciei și a riscului de excluziune socială și înlocuiește ajutorul social acordat anterior pentru asigurarea venitului minim garantat.

Cuantumul ajutorului de incluziune acordat familiei/persoanei singure
reprezintă diferența dintre cuantumul maxim prevăzut de lege – 275
lei/lună/membru de familie sau 400 lei/lună în cazul persoanei singure cu
vârsta de cel puțin 65 de ani și cuantumul venitului net ajustat calculat
conform legii.

**2. SPRIJIN PENTRU FAMILIILE CU COPII**Se acordă familiilor cu copii cu vârsta de până la 18 ani aflați în întreținere și are drept scop prevenirea sărăciei și încurajarea participării copiilor la educație, înlocuind alocația pentru susținerea familiei.

**Cuantumul ajutorului pentru familia cu copii** este stabilit în funcție de
nivelul venitului net lunar ajustat și numărul de copii din familie:
• Pentru familia monoparentală beneficiară de ajutor de incluziune,
precum și pentru cea cu venituri nete lunare ajustate de până la 275
de lei/lună, cuantumul lunar al ajutorului pentru familia cu copii este:

* 120 de lei, pentru familia cu un copil;
* 240 de lei, pentru familia cu 2 copii;
* 360 de lei, pentru familia cu 3 copii;
* 480 de lei, pentru familia cu 4 copii sau mai mulți.
* • Pentru familiile monoparentale care au un venit net lunar ajustat
cuprins între 276 de lei/ lună și 700 de lei inclusiv, cuantumul lunar al
ajutorului pentru familia cu copii este:
* 110 lei, pentru familia cu un copil;
* 215 lei, pentru familia cu 2 copii;
* 325 de lei, pentru familia cu 3 copii;
* 430 de lei, pentru familia cu 4 copii sau mai mulți.
• Pentru familia beneficiară de ajutor de incluziune, precum și pentru cea
cu venituri nete lunare ajustate de până la 275 de
lei/lună, cuantumul lunar al ajutorului pentru familia cu copii este:
* 107 lei, pentru familia cu un copil;
* 214 lei, pentru familia cu 2 copii;
* 321 de lei, pentru familia cu 3 copii;
* 428 de lei, pentru familia cu 4 copii sau mai mulți.
• Pentru familiile care au un venit net lunar ajustat cuprins între 276
de lei/lună și 700 de lei inclusiv, cuantumul lunar al ajutorului pentru
familia cu copii este:
* 85 de lei, pentru familia cu un copil;
* 170 de lei, pentru familia cu 2 copii;
* 255 de lei, pentru familia cu 3 copii;
* 340 de lei, pentru familia cu 4 copii sau mai mulți.

Dacă din calcul rezultă o sumă mai mică de 50 de lei, atunci se acordă 50 de
lei.

**Condiții**Pentru a putea beneficia de VMI, solicitanții trebuie să îndeplinească
următoarele condiții: ·

* Să aibă domiciliul/reședința sau, după caz, să trăiască pe raza comunei Biharia;
* În cazul persoanelor singure, în vârstă de până la 65 de ani, să obțină un
venit net lunar ajustat mai mic sau egal cu 275 lei;
* În cazul persoanelor singure, în vârstă de cel puțin 65 de ani, să obțină un
venit net lunar ajustat mai mic sau egal cu 400 lei;
* În cazul acordării ajutorului pentru familia cu copii, venitul net ajustat să fie
de până la 700 lei;
* să nu dețină bunurile mobile și imobile care conduc la excluderea acordării
acestui ajutor conform Anexei nr. 4 din Normele metodologice
nr.1154/18.09.2022.
SPAS Biharia va analiza documentele depuse/transmise, iar în funcție de
situație se vor efectua anchete sociale pe teren la domiciliul/reședința/locuința
declarată

Toate informațiile necesare privind condițiile și procedura de obținere a venitului minim de incluziune începând cu luna ianuarie 2024, se găsesc accesând următorul link: <https://www.mmanpis.ro/venitul-minim-de-incluziune-vmi/>